## **ΣΥΜΒΑΣΗ ΧΡΗΜΑΤΙΚΗΣ ΧΟΡΗΓΙΑΣ ΜΕ ΕΠΙΤΗΔΕΥΜΑΤΙΑ**

(Φυσικό / Νομικό Πρόσωπο)

Στην Ξάνθη σήμερα ……. ………..μεταξύ αφενός

**Α.** Του (*φυσικού/νομικού προσώπου*)……………………………..……..**,** που εδρεύει στ……………….... (ΑΦΜ…………….. Δ.Ο.Υ……………………) και εκπροσωπείται νόμιμα ( εφ’ όσον υπάρχει) από τον κ………………………. αναφερόμενος εφεξής **ως «Χορηγός**» και αφετέρου

**Β**. Του **Ειδικού Λογαριασμού Κονδυλίων Έρευνας (ΕΛΚΕ) του Δημοκριτείου Πανεπιστημίου Θράκης,** που εδρεύει στην Ξάνθη, Βας. Σοφίας 12, Α.Φ.Μ. 999975749, Δ.Ο.Υ. Ξάνθης, όπως νόμιμα εκπροσωπείται για την υπογραφή της παρούσας σύμβασης, δυνάμει του άρθρου 233 παρ. 1 και 2, περ. α’ του Ν. 4957/2022 (ΦΕΚ Α’ 141/21.07.2022) καθώς και της υπ’ αριθμ. ΔΠΘ/ΠΡ/27669/1883/18.01.2023 (ΦΕΚ Β’ 267/20.01.2023) απόφασης του Πρύτανη του Δ.Π.Θ., από τον Πρόεδρο της Επιτροπής Ερευνών, Καθηγητή Γεώργιο Μπρούφα, Αντιπρύτανη Έρευνας και Καινοτομίας, του Δημοκριτείου Πανεπιστημίου Θράκης αναφερόμενη στο εξής ως «**Αποδέκτης**» και

**Γ.** Του/της Καθηγητή/τριας κ./κας …………….……………………….., (και Επιστημονικά Υπευθύνου/ης (Ε.Υ.) του έργου …………………… με κωδ.αριθ…….…, αναφερομένου/ης εφεξής ως «**Επιστημονικά Υπεύθυνος/η**» αφού έλαβαν υπ’ όψιν τους τα παρακάτω :

1. Ότι το Δημοκρίτειο Πανεπιστήμιο Θράκης Ειδικός Λογαριασμός Κονδυλίων Έρευνας, στο πλαίσιο υλοποίησης του σκοπού του, διοργανώνει …………………………….………………. (*είδος έργου π.χ. Επιστημονικό Συνέδριο/Ημερίδα/Θερινό Σχολείο κλπ*), που θα πραγματοποιηθεί……… *(ημερομηνία),* στο…………. *(τόπος)* με τίτλο «…………………………………………………………………..»Την διαχείριση των οικονομικών του …….… (Συνεδρίου, Ημερίδας ή ό,τι άλλο) αναλαμβάνει ο Αποδέκτης, κατά τα οριζόμενα στο Ν.4957/2022 (ΦΕΚ Α 141/21.7.2022) ως ισχύει και σύμφωνα με τα προβλεπόμενα στον Οδηγό Χρηματοδότησης και Διαχείρισής του.
2. Ότι ο Χορηγός είναι ……………………………………………………...(*είδος επιχείρησης*) επιχείρηση, ασχολούμενη με την ……………................................................(*δραστηριότητα*)
3. Ότι ο/η Επιστημονικά Υπεύθυνος/η, έχοντας γνώση της εκ μέρους του Χορηγού επιδίωξης ………….. (*π.χ. συνεχούς επιστημονικής βελτίωσης και εν γένει προαγωγής του κλάδου της φαρμακευτικής επιστήμης καθώς και του κοινωνικού έργου αυτού)*, υπέβαλε σχετική πρόταση προς αυτόν προκειμένου να συνεισφέρει ως χορηγός στην παραπάνω …………. *(διοργάνωση, έρευνα … συμπληρώνεται αναλόγως),* χρηματοδοτώντας αυτήν και αναλαμβάνοντας μέρος των σχετικών δαπανών.
4. Ότι ο Αποδέκτης έχοντας γνώση της εκ μέρους του Χορηγού επιδίωξης του εμπορικού /κοινωνικού σκοπού αυτού, υπέβαλε σχετική πρόταση προς αυτόν προκειμένου να συνεισφέρει ως Χορηγός στην παραπάνω διοργάνωση, χρηματοδοτώντας αυτή και αναλαμβάνοντας μέρος της οικονομικής επιβάρυνσης, που σχετίζεται με την διοργάνωση και υλοποίηση του ως άνω αναφερθέντος έργου.
5. Ότι ο Χορηγός αποδέχεται την ως άνω υποβληθείσα από τον Αποδέκτη πρόταση χορηγίας, σύμφωνα με τους παρακάτω όρους, ρήτρες και προϋποθέσεις του παρόντος,

Μ**ε το παρόν συμφωνούν, συνομολογούν και συναποδέχονται τα παρακάτω:**

**ΑΡΘΡΟ 1. ΥΠΟΧΡΕΩΣΕΙΣ ΤΩΝ ΜΕΡΩΝ**

1. Ο Χορηγός επιθυμεί να υποστηρίξει τον Αποδέκτη και να συμβάλλει στην εκδήλωση που ορίζεται ανωτέρω με το ποσό των με το ποσό των …………………………………………………………………...**€ πλέον ΦΠΑ** ως ποσό χορηγίας για*…….(π,χ, ενοικίαση χώρου προς ανάρτηση εταιρικού banner).* Από το ποσό αυτό, νόμιμο ποσοστό, ύψους 12% με βάση το άρ. 237 παρ. 4 του Ν. 4957/2022 και τον Οδηγό Χρηματοδότησης και Διαχείρισης του ΕΛΚΕ του ΔΠΘ, θα παρακρατήσει ο Αποδέκτης και το υπόλοιπο θα διατεθεί από τον Αποδέκτη για την κάλυψη μέρους των εξόδων της εκδήλωσης/δραστηριότητας.

Η καταβολή της ανωτέρω χορηγίας προς τον Αποδέκτη θα γίνει από τον Χορηγό έναντι έκδοσης του σχετικού νόμιμου παραστατικού (τιμολογίου) το οποίο θα εκδώσει ο Αποδέκτης. Η κατάθεση του ποσού θα γίνει στον τραπεζικό λογαριασμό του Ειδικού Λογαριασμού του Δημοκριτείου Πανεπιστημίου Θράκης στην ALPHA Τράπεζα, IBAN: GR56 0140 9000 9000 0200 1000 131. Κατά την κατάθεση πρέπει να αναφέρεται ο Χορηγός και ο κωδικός αριθμός του έργου (κωδ. αριθ.)

Ρητώς συμφωνείται ότι η χορηγία θα χρησιμοποιηθεί αποκλειστικά για τους σκοπούς και τα έξοδα που συνδέονται άμεσα με τη διοργάνωση και διεξαγωγή του έργου, σύμφωνα με το έντυπο «ΕΠΙΣΤΟΛΗ ΓΝΩΣΤΟΠΟΙΗΣΗΣ ΤΟΥ ΕΠΙΤΗΔΕΥΜΑΤΙΑ (*ΦΥΣΙΚΟΥ /ΝΟΜΙΚΟΥ ΠΡΟΣΩΠΟΥ*) ΓΙΑ ΤΗΝ ΠΡΟΘΕΣΗ ΧΟΡΗΓΗΣΗΣ ΧΡΗΜΑΤΙΚΗΣ ΔΩΡΕΑΣ ΕΝΑΝΤΙ ΑΝΤΑΛΛΑΓΜΑΤΟΣ».

2. Ο Χορηγός αναγνωρίζει και αποδέχεται ότι κατά τη διάρκεια του προαναφερομένου έργου ……………………………………………………...μπορεί να διενεργείται προβολή και άλλων επιχειρήσεων και εταιρειών, των οποίων τα προϊόντα ενδέχεται να είναι ανταγωνιστικά προς τα προϊόντα του Χορηγού.

3. Ρητώς συμφωνείται, επιφυλασσομένου του Χορηγού παντός νομίμου δικαιώματός του, ότι ο Αποδέκτης και ο/η Επιστημονικά Υπεύθυνος/η είναι διοργανωτές ή συνδιοργανωτές της παραπάνω ……………(*είδος έργου π.χ. Επιστημονικό Συνέδριο/Ημερίδα/Θερινό Σχολείο κλπ*), συνεδρίου/σχολείου κλπ). και ευθύνονται πλήρως και απευθείας έναντι του Χορηγού για την τήρηση των υποχρεώσεών τους που απορρέουν από το παρόν καθώς και για την τελική πραγματοποίηση του.............................................. (*Είδος έργου π.χ. Επιστημονικό Συνέδριο /Ημερίδα / Θερινό Σχολείο, κλπ*) Επιπροσθέτως, ο Αποδέκτης και ο/η Επιστημονικά Υπεύθυνος/η με το παρόν δηλώνουν ρητώς, και εν πλήρη γνώσει των έννομων συνεπειών, ότι για την διεξαγωγή της εν λόγω δραστηριότητας έχουν τηρηθεί όλες ανεξαιρέτως οι νόμιμες διαδικασίες.

Προκειμένου για ιατρικό συνέδριο/συμπόσιο/ημερίδα, δηλώνουν ότι έχει υποβληθεί, σύμφωνα με τις κείμενες διατάξεις, αίτηση με αναλυτικό πρόγραμμα στον ΕΟΦ, έχει ληφθεί η σχετική από τις αρμόδιες υπηρεσίες και αρχές έγκριση και έχει εκδοθεί η απαραίτητη για τη διεξαγωγή αυτού άδεια.

**ΑΡΘΡΟ 2**

Ο Αποδέκτης αναλαμβάνει να παράσχει στο Χορηγό ………………………………………………………… (*περιγραφή είδους παρεχόμενης συμφωνημένης υπηρεσίας π.χ. αναφορά του λογοτύπου της εταιρείας σε stand του συνεδριακού χώρου*)

**ΑΡΘΡΟ 3**

Ο Αποδέκτης δεσμεύεται ότι θα χρησιμοποιήσει το ποσό που έδωσε ως χορηγία ο Χορηγός, αποκλειστικά για τη διεξαγωγή του προαναφερθέντος ……………(*Είδος έργου π.χ. Επιστημονικό Συνέδριο /Ημερίδα / Θερινό Σχολείο, κλπ*). και ότι θα αναφέρει την Χορηγό εταιρεία ως Χορηγό του. Ο Αποδέκτης ορίζει τον/την Καθηγητή/τρια κ. ……, ως υπεύθυνο/η για την υλοποίηση των συμφωνηθέντων.

Σε περίπτωση ακύρωσης του…………………….…(*Είδος έργου π.χ. Επιστημονικό Συνέδριο /Ημερίδα / Θερινό Σχολείο, κλπ*) από τον Αποδέκτη, ο Επιστημονικά Υπεύθυνος μέσω του Αναδόχου είναι υποχρεωμένος να επιστρέψει στον Χορηγό την οικονομική συμμετοχή του μείον τις δαπάνες που ήδη διενεργήθηκαν και δεν μπορούν να ανακληθούν.

**ΑΡΘΡΟ 4**

Λαμβάνοντας υπόψη το γεγονός ότι ο Χορηγός συνάπτει το παρόν Συμβόλαιο με βάση τις δηλώσεις που περιέχει, ο Αποδέκτης δηλώνει με δική του ευθύνη ότι ο σκοπός της χορηγίας είναι συμβατός με όλους τους νόμους και κανονισμούς που ισχύουν στη Ελλάδα.

**ΑΡΘΡΟ 5**

Καμία από τις υποχρεώσεις του Αποδέκτη που αναφέρονται στο παρόν δεν μπορούν να ερμηνευθούν ως προσπάθεια άσκησης ελέγχου από τον Χορηγό πάνω στη δραστηριότητα του Αποδέκτη και ο Χορηγός δε δικαιούται να συμμετέχει στη λήψη αποφάσεων που αφορούν στη δραστηριότητα του Αποδέκτη, εκτός των αποφάσεων που αφορούν, όπως προβλέπεται στο παρόν, στην εκπλήρωση της υποχρέωσης χρησιμοποίησης του καταβληθέντος από τον Χορηγό ποσού ως χορηγία για την Έργο. Ο Αποδέκτης δεν αποκτά οιοδήποτε δικαίωμα, βάσει του παρόντος Συμβολαίου, επί των ιδιόκτητων κατατεθέντων ή μη κατατεθέντων εμπορικών σημάτων του Χορηγού και δεν προβαίνει σε οποιαδήποτε ενέργεια από την οποία θα μπορούσε να προκύψει ότι είναι ο κάτοχος ή ο δικαιοδόχος των σημάτων.

**ΑΡΘΡΟ 6**

Ο Αποδέκτης δηλώνει πως διατηρεί αρχείο συλλογής και επεξεργασίας δεδομένων προσωπικού χαρακτήρα, όχι όμως ευαίσθητων, για όλους τους χορηγούς του. Ο Χορηγός δηλώνει ότι συναινεί στην επεξεργασία των δεδομένων προσωπικού χαρακτήρα. Ο Χορηγός δηλώνει επιπροσθέτως ότι έχει λάβει γνώση της υποχρέωσης ανάρτησης κάποιων στοιχείων του συμβολαίου, και συγκεκριμένα της επωνυμίας του Χορηγού, του ποσού της χορηγίας και του χρόνου αποδοχής της χορηγίας, στην ιστοσελίδα ΔΙΑΥΓΕΙΑ του Εθνικού Τυπογραφείου βάσει των προβλέψεων του ν. 4727/2020.

**ΑΡΘΡΟ 7**

Διαφορές που θα ανακύψουν τυχόν σε σχέση με το παρόν Συμβόλαιο επιλύονται με φιλικό διακανονισμό από τα Μέρη και εάν δεν επιτευχθεί αυτό επιλύονται από τα δικαστήρια Ξάνθης σε πρώτο βαθμό.

Η παρούσα Σύμβαση συντάχθηκε σε τρία όμοια πρωτότυπα, τα οποία αφού διαβαστήκαν και βεβαιώθηκαν, υπογράφθηκαν από τους εκπροσώπους των συμβαλλομένων και έλαβαν από ένα ο κάθε συμβαλλόμενος και ο/η Επιστημονικά Υπεύθυνος/η του έργου.

ΓΙΑ ΤΟΝ ΧΟΡΗΓΟΓΙΑ ΤΟ ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ

ΕΙΔΙΚΟΣ ΛΟΓΑΡΙΑΣΜΟΣ ΕΡΕΥΝΑΣ

|  |  |
| --- | --- |
| ……………………….. | Ο/Η Επιστημονικά Υπεύθυνος/η  …………………………  Ο Πρόεδρος Επιτροπής Ερευνών του ΕΛΚΕ/ΔΠΘ  Καθηγητής  Γεώργιος Μπρούφας  Αντιπρύτανης Δ.Π.Θ.  ή, σε περίπτωση κωλύματος ή απουσίας αυτού και  κατ’ εξουσιοδότησή του,  η Αντιπρόεδρος  Παπαγεωργοπούλου Χριστίνα  Καθηγήτρια ΔΠΘ |